У далёкім 1517 годзе ў горадзе Прага вялікі асветнік свайго часу, доктар філасофіі і медыцынскіх навук Францыск Скарына выдаў на старабеларускай мове біблейскую кнігу “Псалтыр”. Праз некалькі дзесяцігоддзяў прадстаўнік знакамітага роду Радзівілаў – канцлер Вялікага Княства Літоўскага Мікалай Радзівіл Чорны заснаваў у Берасці друкарню. Спачатку пры яго непасрэдным садзеянні тут быў выдадзены “Катэхізіс” (пытанні і адказы па хрысціянскаму веравучэнню), а 4 верасня 1563-га (у памяць аб гэтай значнай падзеі 20 гадоў запар святкуецца Дзень беларускага пісьменства і друку) на асабістыя сродкі (быў расходаваны ўвесь гадавы даход Радзівілаў) выйшлі ў свет больш чым 500 экземпляраў Бібліі і яшчэ 40 кніг рэлігійнай тэматыкі, сярод якіх і першы нотны зборнік твораў хвалы Госпаду.